Naziv škole u kojoj je odrađen pripravnički staž

Naziv škole u kojoj se polaže stručni ispit: MENTOR: ime i prezime

OŠ Malešnica

A.T.Mimare 36, Zagreb

Razredni odjel:

Razredni učitelj:

Pedagoginja: Katarina Posavec

Naziv pedagoške radionice: Sukobi u školi

PRIPRAVNIK: ime i prezime

**TEORIJSKA RAZRADA RADIONICE**

**Times New Rom, font 12, prored 1,5**

**Broj stranica 10 -15 kartica teksta za teoretsku razradu**

**Sve ono što se govori pisati italicom,**

**pisati u prvom licu (JA)**

Sukobi u školi

Razredni odjel: 6.a

**Vrijeme trajanja**: 45 minuta

**Cilj**: definirati sukob i važnost pravilnog reagiranja na sukob

**Ishodi:** učenici će moći:

* prepoznati sukob
* usporediti posljedice i utjecaj okoline vezane za sukobe
* kontrolirati ljutnju
* potražiti pomoć
* znati načine reagiranja na sukob

**Oblici rada:** frontalni rad, rad u skupinama, individualni rad

**Metode rada:** metoda razgovora, metoda demonstracije, metoda usmenog izlaganja, metoda čitanja i rad na tekstu

**Artikulacija pedagoške radionice**

|  |  |
| --- | --- |
| **UVODNI DIO**  **10 min** | Učenike uvodim u temu razgovorom o tome kako su proveli svoj tjedan, jesu li se našli u kakvoj konfliktnoj situaciji u školi te na koji su je način razriješili. |
| **SREDIŠNJI DIO**  **25 min** | Svakoj grupi podijelim radni list (PRILOG 1) s kratkim opisom situacije, odnosno sukoba koji trebaju razriješiti. Očekujem da pronađu četiri moguća rješenja za sukob koji su dobili.  Skupina zajedno pronalazi i predlaže rješenja sukoba, odluku moraju donijeti zajedno. Odabiru sudionika grupe koji čita priču naglas, (glasnogovornika) i obrazlaže moguća rješenja sukoba. |
| **ZAVRŠNI DIO**  **10 min** | - Potičem učenika na zaključke kako i kada nastaju sukobi i koji je najbolji način njihova rješavanja.  - Evaluacijski listići. |

**TIJEK RADA:**

**UVOD: 10 min**

Učenike uvodim u temu razgovorom o tome kako su proveli svoj tjedan, jesu li se našli u kakvoj konfliktnoj situaciji u školi, na koji način su je riješili. *Postavljam pitanja: „U kakve sukobe najčešće ulazimo?“, „Što mislite kako sukob nastaje?“*

Potrebno vrijeme za ovu aktivnost - oko 7 min.

*Nakon uvoda upućujem učenike na organiziranje skupina na način da brojim učenike redom kako sjede (1, 2, 3, 4).* Nakon toga oblikujem skupine na način da sve jedinice čine jednu grupu, dvojke drugu, trojke treću a četvorke četvrtu grupu za rad.

Potrebno vrijeme - 3 minute.

**SREDIŠNJI DIO: 25 min.**

Učenicima jasno objašnjavam koji im je zadatak.

1. *Učenicima kažem da za ovu grupnu aktivnost čitanja priče i pronalaženja rješenja imaju 10 minuta.*

*Objašnjavam na koji način trebaju oblikovati svoja rješenja prema obrascu (pišem po ploči):*

1. -/- ( nitko nije zadovoljan)
2. -/+ ili +/- (jedna je osoba zadovoljna, druga nije)
3. ? /? (kompromis, obje su strane djelomično dobile ono što žele)
4. + /+ (obje su strane dobile ono što žele)

Nakon objašnjenja svakoj grupi podijelim radni list (PRILOG 1) s kratkim opisom situacije, odnosno sukoba za koji zajednički u grupi trebaju pronaći sva četiri moguća rješenja. Nakon toga odabiru sudionika grupe koji čita priču naglas (glasnogovornika) i objašnjava moguća rješenja sukoba.

Razgovor modeliram i usmjeravam na način da učenici uoče važnost osobnog odabira na koji način mogu rješavati sukob.

Potrebno mi je 15 min. da zajedno s učenicima prodiskutiram rješenja.

Svakom rješenju koje su ponudili, zajedno s učenicima, definiram dobre i loše strane, npr. priča br.1 -

Marko i otac se mogu ponašati:

1. GUBITNIK-GUBITNIK: *kakav sukob, tu nema problema...*

*Potpuno izbjegavanje sukoba i pritom izbjegavanje daljnje komunikacije:*

*- dobra strana: može pomoći u očuvanju i zadržavanju odnosa kojemu bi rješavanje sukoba naštetilo*

*- loša strana: sukob ostaje nerazriješen*

*2.* POBJEDNIK-GUBITNIK: *bit će kako ja kažem ili nikako drugačije…*

*I jedan i drugi žele dokazati da su u pravu i nijedan ne želi odstupiti:*

*- dobre strane: ako se zaista radi o važnom cilju, svaki kompromis može biti pograška*

*- loše strane: drugi ljudi mu mogu zamjeriti njegov stav i smatrati ga agresivvnim te se neprijateljski ponašati prema njemu*

*3.*KOMPROMIS, DJELOMIČNO SU DOBILI ONO ŠTO ŽELE *: ja ću se malo povući ako se povučeš i ti…*

*Marko može na koncert ako ispravi dio negativnih ocjena:*

*- dobre strane: sukob je riješen, a odnos očuvan*

*- loše strane: kompromis može značiti i lošije rješenje, a igranje s tim može biti opasno*

*4.*POBJEDNIK-POBJEDNIK: *obje su strane dobile što su željele, mogu zajedno surađivati da dođu do rješenja problema…*

*- obje su strane dobitnici iako ovaj način zahtjeva više truda i vremena*

**ZAVRŠNI DIO: 10 min**

1. Potičem učenike na zaključak koje je rješenje najbolje ( kad su obje strane zadovoljne). Postavljam pitanje*: Što se krije iza riječi „oprosti“ i „ žao mi je“. Kako se osjećamo u ulozi traženja a kako u ulozi davanja oprosta?*

Ne nudim gotova rješenja, već potičem učenike na zaključak.

Potrebno vrijeme: 7 min.

1. Evaluacija

Dijelim evaluacijske listiće (3 min.).

Materijal / sredstva:

- pribor za pisanje

- RL 1 priče - sukobi, radni listić

- olovke

Literatura: (popis korištene literature)

**Popis literature se piše u skladu s pravilima citiranja literature.**

PRILOG 1.

**PRIČA – SUKOB 1: ODLAZAK NA KONCERT**

U subotu je koncert Markove omiljene grupe. Marko želi ići na taj koncert ali ima poprilično loše ocjene u školi, roditelji vjeruju Marku i smatraju da je u školi sve u redu.

Baš ovaj tjedan je otac odlučio ići na informacije kod razrednika. Kad je došao doma roditelji su bili jako ljuti jer je Marko nakupio 4 negativne ocjene iz matematike i biologije i ne piše redovito domaću zadaću.

Marko: „u subotu je koncert i želim ići!“

Otac:“ Ne može , imaš negativne ocjene i ne pišeš zadaće“

Marko „ ali ja zaista želim ići, popraviti ću ocjene..........

... priču molim nastavite sami ... Predložite moguća rješenja ovog sukoba.

……………………………………………………………………………………………………………………………………………………………………………………

**PRIČA – SUKOB 2: SVAĐA U BLAGOVAONICI**

U utorak je za užinu bila pizza. Svi su se razveselili te zadovoljno započeli s jelom. Luka je zakasnio na užinu. Kad je došao do stola, vidio je da Ivan ima u ruci dvije pizze. Ljutito se uputio prema njemu

psujući i iz ruke mu je pokušao istrgnuti jedan komad pizze.

Započela je tučnjava…

... priču molim nastavite sami ... Predložite moguća rješenja ovog sukoba.

**………………………………………………………………………………………………………………….**

**PRIČA – SUKOB 3: TKO JE GLAVNI?**

U svlačionici poslije treninga, Damir i Tino se prepiru. Prijatelji isprva tiho razgovaraju, a kasnije prepirka postaje sve glasnija. Dječaci isprva sjede i presvlače se, a kasnije ustaju nervozno i prijeteći jedan prema drugome ....

Damir: „Zbog tebe smo izgubili! Uvijek igraš sam! Nikad ne dodaješ loptu suigraču!“

Tino: „Nikoga nije bilo blizu! Svi ste se negdje izgubili!“

Damir: „Ne gledaš oko sebe! Uvijek želiš ispasti glavni i jedini!“

Tino: „Malo ponekad potrči, pa ćeš možda ti biti glavniji!?!“

... priču molim nastavite sami ... Predložite moguća rješenja ovog sukoba.

**…………………………………………………………………………………………………………………..**

**PRIČA – SUKOB 4: NAJBOLJI UČENIK U ŠKOLI**

Na školskom hodniku, tijekom, velikog školskog odmora. Krešo i Maja „nalete“ jedan na drugoga.

Krešo: „Ti naravno znaš da sam ja zaslužio biti „najbolji učenik u školi“!?!“

Maja: „Ti!? Zašto baš ti!?! Zašto misliš da to ne bih mogla ipak biti ja!?!“

Krešo: „Bolji sam. Pitaj bilo koga. Osim toga, i razrednik je rekao da nam treba „muško“ za najboljeg.“

Maja: „“Ma on to uopće nije rekao! Umišljaš si!“

... priču molim nastavite sami ... Predložite moguća rješenja ovog sukoba.

PRILOG 2.EVALUACIJSKI LISTIĆ

**EVALUACIJSKI LISTIĆ**

Kakvo je bilo tvoje raspoloženje tijekom sata ( zaokruži ocjenu ) :

☺☞ 5 4 3 2 1 ☞☹

**EVALUACIJSKI LISTIĆ**

Kakvo je bilo tvoje raspoloženje tijekom sata ( zaokruži ocjenu ) :

☺☞ 5 4 3 2 1 ☞☹

**EVALUACIJSKI LISTIĆ**

Kakvo je bilo tvoje raspoloženje tijekom sata ( zaokruži ocjenu) :

☺☞ 5 4 3 2 1 ☞☹